Torre de las Arcas

Torre de las Arcas ye un municipio aragonés de la provincia de Teruel, situau en la comarca de las Cuencas Meneras. La suya población yera de 37 habitants (2010) en una superficie de 37,2 km².

 Cheografía 
Torre de las Arcas ye situada en la sierra de Mont Albán pero baixo la sierra de Sant Chust que ye vistable a lo Sud. La loma de Mengalices ye en la part sud-este de lo termin municipal, que ye travesau de Sud a Norte por lo río de Cabra. Este río recibe chunto a lo nuclio urbán las auguas de lo barranco d'el Regallo a la dreita y lo barranco d'el Gabardal a la ezquierda, y poco dimpués encomienza a encaixar-se formando las foces de Cabra. Eduardo Viñuales Cobos (coordinador): Red natural de Aragón. nº 30, Cuencas Mineras Prames, 2010. p 55.

Bi ha un chardín botanico en lo rete de centros d'interpretación de lo Parque Cultural del río Martín. A lo sud de lo lugar bi ha un afloramiento rodeno de piedras panals royas de lo Triasico inferior (Buntsandstein) por a on pasa la ruta senderista dita El molino y el Barranco del Acebo.

 Mugas 
Lo suyo termin municipal muga con Estercuel, Canyizar de l'Olivar, Cabra, Mont Albán y Obón.

 Toponimia 
Ye fácil de confundir con Torre d'Arcas en la comarca de lo Matarranya. La palabra Arca se vei en atros toponimos de la redolada, Arcaine, Coire d'Arcas.

Entre los microtoponimos ye interesant lo barranco d'el Regallo y lo barranco de las Valellas, con sufixo -ello conservau (no castellanizau ta -ejo como en lo sud-ueste de Teruel).

 Historia 
Perteneixeba a la Orden de Sant Chaime y dependeba de la Comanda de Mont Albán.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido de los Socialistas de Aragón         1 Total                 1
 Alcaldes 
 Lista d'alcaldes Lechislatura Nombre Partiu politico1979–1983Miguel Latorre VilluendasUCD1983–1987  1987–1991  1991–19951995–19991999–2003  2003–2007  2007–2011  2011–2015María Teresa Gamarra ChopoPSOE-Aragón2015–2019Ana María Esteban TorresPSOE-Aragón2019–20232023–2027 Maria Teresa Gamarra Chopo  Consulta el listado de alcaldes que han sido proclamados en Aragón en Heraldo de Aragón PSOE

 Puestos d'intrés 
 Ilesia de Sant Miguel, sieglo XVII.
 Casa d'a Villa, sieglo XVII.
 Ilesia de Sant Hermenechildo.
 Restas d'o castiello, sieglo XIV.
 Ermita d'a Virchen de l'Hortal.
 Ermita d'a Virchen d'Oto.

 Fiestas 
 10 d'agosto, Sant Miguel.

 Referencias 

 Vinclos externos 
Torre de las Arcas, una perla en Aragón.
Torre de las Arcas en la web de lo Parque Cultural del Río Martín.

*